Huhtikuu 2014

Hankalasti saavutettavien paikkojen helpompaa kiillotusta

Nortonin Vortex RapidFinish-pinnanviimeistelylaikkojen valikoima on kasvanut pehmeällä laikalla, joka on ensisijaisesti tarkoitettu teräksen, ruostumattoman materiaalin, alumiinin ja muiden ei-rautametallien kiillotukseen. Laikka on karalla asennettava ja näin ollen sopiva hankalasti saavutettavien paikkojen työstöön.

Uusi Vortex RapidFinish-laikka on pehmeä, mukautuva ja aikaansaa paremman aineenpoiston. Laikka on tarkoitettu käytettäväksi sähkökäyttöisissä tai paineilmakoneissa erilaisiin käyttötarkoituksiin esimerkiksi mekaanisilla konepajoilla, valimoilla, auton korikorjaus- ja maalausverstailla, laivanrakennus- ja offshore-teollisuudessa, koneteollisuudessa tai ruostumattomien yksityiskohtien valmistukseen esimerkiksi elintarviketeollisuudelle. Vortex RapidFinishiä käytetään kiillotukseen ja kara-asennuksen ansiosta se sopii hankalasti saavutettavien paikkojen, kuten esimerkiksi kulmien työstöön. Vortex RapidFinish-valikoimassa on jo aiemmin ollut kova laikka, joka sopii purseenpoistoon. Laikkojen halkaisija on 150 mm ja paksuus 13 mm. Karan halkaisija on 8 mm.

Vortex RapidFinish-laikkojen patentoitu hioma-aine yhdessä uudenlaisen valmistustavan kanssa aikaansaa kaksinkertaisen aineenpoiston verrattuna perinteisiin pinnanviimeistelylaikkoihin. Uudenlainen sideaine lisää valmistajan mukaan käyttöikää niin, että yhtä laikkaa kohden saavutetaan jopa kaksinkertainen määrä pinnan laadulta samanlaisia työstettyjä yksityiskohtia. Laikoilla on tasainen aineenpoisto ja niillä työstettyjen yksityiskohtien laatu on parempi, eivätkä ne jätä jälkiä tai ikävää hajua.

”Näillä uusilla karalla asennettavilla pinnanviimeistelylaikoilla Vortex RapidFinish laajentaa käyttöaluetta entisestään ja esimerkiksi ahtaiden paikkojen kiillotus on entistä helpompaa”, kertoo Timo Sutinen, Saint-Gobain Abrasives AB:n Suomen myyntivastaava.